**Slučaj 2. -07.4.2015.**

Biba je bivša Danijelova supruga. Upravo je izdržala kaznu zatvora od tri godine uz koju joj je bila izrečena zabrana približavanja Danijelu, u trajanju od dvije godine. Biba i Danijel imaju sina starog 12 godina. Tijekom izdržavanja kazne Danijel se razveo od Bibe i poručio joj da im se ne javlja kada izađe iz zatvora. Oženio se Tenom, kod koje se preselio zajedno sa sinom Janom. Biba je saznala gdje Danijel sa njihovom sinom živi, pa ih je počela promatrati i slijediti, jer nije mogla izdržati da ne vidi sina. Danijel takvo ponašanje prijavljuje policiji, govoreći im da je njoj već prije izrečena sigurnosna mjera zabrane približavanja, te da će ju ujutro sigurno zateći ispred njegove zgrade. Idućeg jutra policija dolazi i zatiče Bibu, ispred zgrade. Biba im objašnjava da imaju zajedničkog sina kojeg ona želi vidjeti. Nato, dolazi Danijel sa aktovkom. Policajac Petar kao nadređeni svojem kolegi Marku koji je htio uhititi Bibu i napisati kaznenu prijavu protiv nje, govori mu da to ne čini. Marko ga je poslušao. Danijel već očajan što nitko ne čini ništa, pita Petra i Marka što mu je činiti? Petar mu samo na to odgovara: „pokušajte je se riješiti na bilo koji drugi način“. Policija odlazi, Danijel prilazi Bibi i predlaže joj da razgovaraju nasamo u podzemnoj garaži. Biba je pošla sa Danijelom misleći da će u miru porazgovarati te se dogovoriti oko svega. Kada su sišli u garažu upitala je Danijela hoće li se dogovoriti oko Jana, na što joj je on odgovorio da se oni nemaju što dogovarati. Zapanjeno se okrenula prema njemu te je krenula na njega. Biba i Danijel su bili gotovo jednake snage. Danijel je odjednom zamahnuo aktovkom te ju njome pogodio u glavu i srušio na zemlju. Biba se nije micala, a Danijel je nastavio udarati Bibu aktovkom i nogama svuda po tijelu. Uto su došli stanari koji su ujutro kretali na posao. Danijel je prestao s udaranjem i rekao stanarima da pozovu hitnu pomoć. Po dolasku policije utvrdilo se da je Danijel uspio zaustaviti neka krvarenja i time joj spasio život. Biba je jedva ostala živa, imala je teške ozljede po život; nagnječenja glave, unakaženost lica, slomljena tri rebra te unutarnja krvarenja. Utvrdilo se da je primila oko dvadesetak udaraca u razne predjele tijela.

A1. Dinko nije počinio kazneno djelo Teškog ubojstva u pokušaju (Članak 111. KZ).

N1. Dinko je počinio ovo kazneno djelo.

A2. Biba je počinila kazneno djelo Nametljivog ponašanja (Članak 140. KZ)

N2. Biba nije počinila ovo kazneno djelo.

A3. Petar je počinio kazneno djelo Neizvršavanja sudske odluke (Članak 311. KZ).

N3. Petar nije počinio predmetno kazneno djelo.